र फैलाकर आराम करते रहेंगे ।
तभी याद आया कि बड़े चाचा ने अपने वसीयतनामे में अपना मकान शचीश के ही नाम लिख दिया था । वसीयतनामा अगर शचोश के हाथों में रहा होता तो अब तक भाव के स्रोत में रस की तरंगों से टकराकर जाने कब कागज की नाव की तरह कहीं डूब गया होता। लेकिन भाग्य से वह मेरे ही हाथ में था - मैं ही उसका एक्ज़ीक्यूटर था । वसीयतनामे में कुछ ऐसी शर्तें थीं, जिनके पालन का भार मेरे ही ऊपर था । तीन प्रधान शर्तें इस प्रकार थीं : इस घर में कभी पूजापाठ नहीं हो सकेगा; निचले तल्ले में मुहल्ले के मुसलमान और चमार लड़कों के लिये नैशपाठशाला बराबर चलती रहेगी; और शचीश की मृत्यु के बाद सारा मकान इन्हींकी शिक्षा और उन्नति के लिये उत्सगं कर दिया जायगा । संसार में बड़े चाचा का सबसे अधिक क्रोध था पुण्य पर; वे गिरिस्ती की अपेक्षा इसे ही ज्यादा हेय वस्तु मानते थे। बगल के मकान में पुण्य को जो घोरतर हवा वह रही थी, उसीको निरस्त करने के लिये उन्होंने यह व्यवस्था की थो । अंग्रेजी में वे इसे 'सैनेटरी प्रिकाशन्स' कहा करते थे। मैंने शचीश से कहा, चलो, उस कलकत्त वाले मकान में चलकर रहें - शचीश बोला : अब भी उसके लिये अच्छी तरह तैयार नहीं हो सका हू । - मुझे उसकी बात समझ में नहीं आई। उसने कहा किसी दिन 'बुद्धि' पर भरोसा किया था, लेकिन मालूम हुआ कि उसपर जीवन का सारा भार नहीं
टिकाया जा सकता । फिर एक दिन 'रस' पर भरोसा किया, तो देखा कि वहां पेंदो नाम को कोई चोज हो नहीं है। बुद्धि भी मेरो निजी है और रस भा; सो अपने हो ऊपर खड़ा होना संभव नहीं। और किसी प्रकार का आश्रय पाए बिना मैं शहर लौटने की हिम्मत नहीं करता । मैंने पूछा : तो क्या करना होगा, बताओ ।
शचीश ने कहा : तुम दोनों चले जाओ। मैं कुछ दिनों अकेला ही घूमूंगा । ऐसा जान पड